รัฐบาลไทย-ข่าวทำเนียบรัฐบาล-รมช.ประภัตร บุกเชียงใหม่ ติดตามสถานการณ์ภัยแล้ง
วันจันทร์ที่ 13 มกราคม 2563
รมช.ประภัตร บุกเชียงใหม่ ติดตามสถานการณ์ภัยแล้ง
รมช.ประภัตร บุกเชียงใหม่ ติดตามสถานการณ์ภัยแล้ง พร้อมหามาตรการช่วยเหลือ หวังบรรเทาความเดือดร้อนให้พี่น้องเกษตรกร
รมช.ประภัตร บุกเชียงใหม่ ติดตามสถานการณ์ภัยแล้ง พร้อมหามาตรการช่วยเหลือ หวังบรรเทาความเดือดร้อนให้พี่น้องเกษตรกร
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจสถานการณ์ภัยแล้ง พร้อมทั้งเตรียมวิธีป้องกันและบรรเทาผลกระทบภัยแล้ง ณ เขื่อนแม่งัดสมบูรณ์ชล ต.อินทขิล อ.แม่แตง จ.เชียงใหม่ ว่า จากการรับฟังรายงานสถานการณ์น้ําในเขตความรับผิดชอบของสํานักงานชลประทานที่ 1 (ข้อมูล ณ วันที่ 11 ม.ค. 63) ได้มีการรายงานปริมาณน้ําของเขื่อนแม่งัดสมบูรณ์ชล มีปริมาณน้ํา 149.196 ล้าน ลบ.ม. (56.30%) เขื่อนแม่กวงอุดมธารา มีปริมาณน้ํา 75.300 ล้าน ลบ.ม. (28.63%) อ่างเก็บน้ําขนาดกลาง จํานวน 12 แห่ง มีปริมาณน้ํารวม 29 ล้าน ลบ.ม. (34%) อ่างเก็บน้ําขนาดเล็ก จํานวน 117 แห่ง มีปริมาณน้ํารวม 39 ล้าน ลบ.ม. (59%) และฝายแม่แตง มีปริมาณน้ําไหลเข้าฝาย 4.687 ลบ.ม./วินาที ซึ่งจากสถานการณ์ปัจจุบัน กระทรวงเกษตรและสหกรณ์ โดยกรมชลประทาน ได้มีแผนการบริหารจัดการน้ํา คือ 1) การบริหารจัดการน้ําของเขื่อนแม่กวงอุดมธารา จะมีการส่งน้ําให้สําหรับกิจกรรมการอุปโภคบริโภค (ผลิตประปา) และการเกษตร (เฉพาะพื้นที่ปลูกไม้ผล-ไม้ยืนต้น) ในปริมาณรวม 19 ล้าน ลบ.ม. เนื่องจากปริมาณน้ําต้นทุนมีน้อย 2) การบริหารจัดการน้ําของเขื่อนแม่งัดสมบูรณ์ชล มีแผนส่งน้ําปริมาณ 115 ล้าน ลบ.ม. ให้พื้นที่ 2 ส่วน ประกอบด้วย พื้นที่โครงการฯ 45 ล้าน ลบ.ม. และพื้นที่การเกษตรลุ่มน้ําปิงตอนบนในเขตจังหวัดเชียงใหม่และลําพูน 70 ล้าน ลบ.ม. โดยส่งน้ําตามแผน 25 รอบเวร เริ่มรอบเวรแรก 11 ม.ค. 63 จนถึง 1 ก.ค. 63 และ 3) การบริหารจัดการน้ําของอ่างเก็บน้ําขนาดกลาง ได้วางแผนการจัดสรรน้ําให้สอดคล้องกับปริมาณน้ําต้นทุนของแต่ละโครงการ(บริหารจัดการน้ําของอ่างเก็บน้ําเชิงเดี่ยว)
สําหรับสถานการณ์ภัยแล้งในพื้นที่รับผิดชอบของสํานักงานชลประทานที่1 ปัจจุบันยังไม่มีรายงานพื้นที่ประสบภัยแล้งในเขตชลประทาน แต่อย่างไรก็ตาม กระทรวงเกษตรฯ ได้เตรียมเครื่องจักรเครื่องมือในการให้ความช่วยเหลือพื้นที่ประสบภัย ได้แก่ เครื่องสูบน้ํา 79 เครื่อง รถสูบน้ํา 2 คัน รถบรรทุกน้ํา 16 คัน รถขุด 5 คัน รถบรรทุก 25 คัน รถแทรกเตอร์ 1 คัน และเครื่องจักรกลสนับสนุนอื่น ๆ 11 หน่วย ปัจจุบันได้มีการขอติดตั้งเครื่องสูบน้ําแล้ว 4 เครื่อง
นอกจากนี้ ยังมีกิจกรรมและมาตรการอื่น ๆ เพื่อรับสถานการณ์ภัยแล้ง คือ 1) การประชาสัมพันธ์และชี้แจงข้อมูลสถานการณ์น้ํา/แผนบริหารจัดการน้ําฤดูแล้ง ปี 2562/63 ผ่านช่องทางต่าง ๆ อาทิ การประชุมร่วมกับกลุ่มผู้ใช้น้ํา/หน่วยราชการ/องค์กรต่าง ๆ ในพื้นที่ การแจ้งข้อมูลผ่านเว็บไซต์หน่วยงาน/ไลน์กลุ่ม และการให้สัมภาษณ์ต่อสื่อมวลชน เป็นต้น 2) มีการเตรียมแหล่งน้ําสํารองเพื่อช่วยเหลือในกรณีที่ประสบภาวะวิกฤติภัยแล้ง ซึ่งสํานักงานชลประทานที่ 1 ได้ดําเนินการโครงการแก้มลิงที่อยู่ในเขตพื้นที่โครงการฯ แม่แตง เพื่อเป็นแหล่งเก็บกักน้ําสํารอง จํานวน 10 แห่ง ความจุเก็บกักรวม 5.296 ล้าน ลบ.ม. ปัจจุบันได้ผันน้ําไปเก็บไว้แล้วปริมาณ 2.646 ล้าน ลบ.ม. (ประมาณร้อยละ 50 ของความจุเก็บกัก) และ 3) การจัดตั้งศูนย์อํานวยการเฉพาะกิจ แก้ไขและบรรเทาวิกฤตภัยแล้ง ปี 2562/63 ที่สํานักงานชลประทานที่ 1 และจัดตั้งศูนย์รับเรื่องร้องเรียนปัญหาเรื่องน้ํา บริเวณฝาย/ประตูระบายน้ํา ตลอดลําน้ําปิงในเขต จ.เชียงใหม่และลําพูน จํานวน 6 แห่ง เพื่อแก้ไขปัญหาภัยแล้งให้แก่ผู้ใช้น้ําทุกภาคส่วนที่ใช้น้ําจากแม่น้ําปิงได้อย่างรวดเร็วและมีประสิทธิภาพ โดยจะบริหารจัดการน้ําช่วงเดือนมกราคม - พฤษภาคม 2563 นอกจากนี้ ยังได้มอบหมายทุกหน่วยงานในสังกัด เตรียมมาตรการเพื่อช่วยเหลือเกษตรกรในช่วงฤดูแล้ง อาทิ การสนับสนุนการปลูกพืชใช้น้ําน้อย การปล่อยพันธุ์สัตว์น้ําลงแหล่งน้ํา การเตรียมเสบียงสําหรับเลี้ยงสัตว์ การเตรียมเงินกู้ในอัตราดอกเบี้ยต่ํา และการให้ความรู้แก่เกษตรผู้เลี้ยงปลาในกระชัง เป็นต้น
กลุ่มงานโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews60@gmail.com
moac58@gmail.com
www.moac.go.th
www.facebook.com/kasetthai